b'\n_START_ARTICLE_\nZgodba o medvedku Sku\xc5\xa1tran\xc4\x8dku\n_START_SECTION_\nKratek povzetek\n_START_PARAGRAPH_\nNeko\xc4\x8d je obstajala tovarna, kjer so izdelovali igra\xc4\x8de vseh vrst. \xc5\xbdeleli so izdelovati \xc5\xbeive igra\xc4\x8de. Za to pa so igra\xc4\x8de potrebovale toplino. V tovarno so povabili majhna dekleta, da so igra\xc4\x8dam izkazovale ljubezen. Po\xc4\x8dasi so o\xc5\xbeivele vse igra\xc4\x8de. Edini, ki \xc5\xa1e ni o\xc5\xbeivel je bil medvedek Sku\xc5\xa1tran\xc4\x8dek. Ker je bil sku\xc5\xa1tran in ni bil po zadnji modi, ga ni sprejela nobena od deklet, razen zlatolaska, ki ga je tudi o\xc5\xbeivela. \xc4\x8cez leto dni je medvedek Sku\xc5\xa1tran\xc4\x8dek \xc5\xa1e vedno sameval v tovarni. Kupila ga je Zalina mati, a Zala ga ni marala. Grdo je ravnala z njim. Zlatolaska Gaja pa je \xc5\xa1e vedno mislila nanj. Nekega dne je Gaja pri\xc5\xa1la na obisk k Zali in tam zagledala medvedka. \xc5\xbdelela si ga je vzeti domov, k sebi, a Zala ji ga ni \xc5\xbeelela dati. V zameno je \xc5\xbeelela Gajino sliko Bo\xc5\xbei\xc4\x8dka.\n_START_SECTION_\nPredstavitev knji\xc5\xbeevne osebe\n_START_PARAGRAPH_\nGlavna knji\xc5\xbeevna oseba je personificirana igra\xc4\x8da, pli\xc5\xa1asti medvedek Sku\xc5\xa1tran\xc4\x8dek, ki s pomo\xc4\x8djo Gajine ljubezni o\xc5\xbeivi. Je svetlo rjave barve, z valovitimi vlakni. Ni gladek na otip, kot naj bi bilo v modi, zato ni priljubljen med otroci. Ko o\xc5\xbeivi, pridobi \xc4\x8dlove\xc5\xa1ke lastnosti. Je poosebljen, tako kot ostale igra\xc4\x8de v besedilu (npr. pogumen lev\xc4\x8dek). Predstavlja osebo, ki ni sprejeta v socialno okolje, zaradi dru\xc5\xbebenega umetno ustvarjenega predsodka. Da se po\xc4\x8duti pli\xc5\xa1asti medved osamljenega, je nazoren primer personifikacije.\n_START_SECTION_\nMotivno-tematske povezave\n_START_PARAGRAPH_\nMotiv personificirane, o\xc5\xbeivljene igra\xc4\x8de se pojavi tudi v pravljici Pajacek in pun\xc4\x8dka. Na\xc4\x8din o\xc5\xbeivitve je druga\xc4\x8den. Podobnost najdemo tudi v motivu osamljenosti in iskanju prijateljev. Igra\xc4\x8de se pojavijo tudi v pravljici Popravljalnica igra\xc4\x8d. Tu ni v ospredju personifikacija le-teh, ampak spominjanje star\xc5\xa1ev na brezskrbno otro\xc5\xa1tvo.'